Fleur je iz Francuske. Njena je baka veela, što Fleur čini četvrt veelom - to joj daje ljepotu koja privlači muškarce poput magneta. Starija je od Harryja otprilike tri godine, što znači da je rođena oko 1977. Ima mlađu sestru Gabrielle, staru otprilike deset godina.

Nesib Malkić (5. juli 1961., Dubrave Gornje, Živinice - 25. oktobar 1993., Olovo) je bio bosanskohercegovački borac i pripadnik Armije RBIH. Bio je i komandant 210./281. viteške oslobodilačke brigade kojoj je nakon njegove smrti pridodat naziv ""Nesib Malkić"".

Druga serija proizvodnje kreće u martu 1982. i završava u novembru 1983. godine. Izgrađeno je 450 tenkova, 248 od strane Krauss-Maffei (broj šasije od 10211 do 10458) i 202 od strane MaK-a (broj šasije od 20173 do 20347). Glavne promjene na ovoj seriji su uključivale pomjeranje senzora za vjetar, zaštita za optički blok i komandirovu kupolu. Postavljena je i termovizija. Benzinski filteri su premješteni kako bi smanjili vrijeme koje je potrebno za tankanje benzina. Okviri za smještaj municije su bili identični onima na M1A1 Abramsu. Nova verzija tenka nazvana je Leopard 2 A1. Druga inačica Leoparda 2 dobila je nastavak A1.

Temelj i ugled porodici postavio je majordom Pipin Mali. Porodica i dinastija dobila je ime po svome najistaknutijem predstavniku Karlu Velikom (768-814). On se 800. u Rimu krunisao za cara Rimskog carstva. Poslije sukoba, mirom u Ahenu 812. priznao ga je bizantski car.

Koža košljoriba ima dva sloja. Gornji sloj – epiderm – nalazi se oko krljušti i ima sluzne žlijezde sa obilnim lučenjem. Sluz smanjuje otpor vode, a služi i kao zaštita životinje jer ima baktericidna svojstva. U endodermu se nalaze pigmentne ćelije čija funkcija određuje boju ribe. Pored toga, ovdje nastaju i krljušti koje su jedno od najuočljivijih obilježja riba, ali ih nemaju sve. Prema obliku, krljušti mogu biti cikloidne (okruglaste), ktenoidne (češljaste), plakoidne (zubaste) i ganoidne (pravokutne ili romboidne). Neke košljoribe uopće nemaju krljušti, ali su prekrivene sluzi.